
Titl Péter a testület elnöke köszöntötte a rendkívüli ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Baloghné Gszelmann Mariann képviselőt jelölte ki.

Ezt követően az elnök ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:
1.
A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK MÓDOSÍTÁSA

     
Előterjesztő: a nemzetiségi önkormányzat elnöke

2.   
AKTUÁLIS KÉRDÉSEK
1.

A NEMZETISÉGI ÖNKORMÁNYZAT 
2012. ÉVI KÖLTSÉGVETÉSÉNEK MÓDOSÍTÁSA

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a települési és a területi nemzetiségi önkormányzatoknak a központi költségvetésből nyújtott általános működési támogatás éves összegéről szóló KIM közlemény értelmében, a kisebbségi önkormányzatoknak a központi költségvetésből, valamint fejezeti kezelésű előirányzataiból nyújtott támogatások feltételrendszeréről és elszámolásának rendjéről szóló 342/2010. (XII. 28.) Korm. rendelet 3. § (2) bekezdésében foglaltak alapján, az általános működési támogatás éves összege települési nemzetiségi önkormányzat esetén évi 214.689 forint. Tekintettel arra, hogy a nemzetiségi önkormányzat a 2012. évi költségvetését 210.000 forint kiadási és bevételi előirányzattal fogadta el, indokolt a határozat módosítása. 

A határozat módosítását még az is indokolja, hogy a kiadási oldalon célszerű átcsoportosítani támogatás értékű kiadásokat is, figyelemmel arra, hogy az iskolások különböző nemzetiségi rendezvényekre történő eljutását a nemzetiségi önkormányzat támogatni tudja.

Kérdés, módosító javaslat nem hangzott el, ezért szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

15/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata a 2012. évi költségvetésének

bevételi előirányzatát 215.000 forintban,

kiadási előirányzatát 215.000 forintban

állapítja meg, a határozat mellékletében foglalt részletezés szerint.

2.   

AKTUÁLIS KÉRDÉSEK

Ezt követően az elnök részletesen ismertette a közelmúltban lezajlott és a közeljövőre tervezett programokat, és kérte a testületet, hogy támogassák ezek megszervezését. Ennek keretében elmondta, hogy

· 2012. március 6-án 17,00 órakor kerül sor a Német Zeneszerzők estjére, amelynek szervezési költségeinek fedezetére 20.000,- Ft biztosítása szükséges;

· A legutóbbi Bierabend alkalmával felmerült a családfakutatás ötlete, és pozitív fogadtatásra talált, ezért a Családfakutatók Körének megalakítását kezdeményezi, különös tekintettel a német gyökerekre, az identitástudat erősítése érdekében;

· A Petőfi Sándor Általános Iskola német nemzetiségi nyelvet tanuló diákjai 2012. március 30-án Kiskunhalason német nemzetiségi kulturális találkozón fogják előadni az Aladdin és a csodalámpa című mesét, amelynek utazási költségeire 27.000,- Ft + ÁFA összeget szükséges biztosítani;
· A Magyarországi Németek Országos Önkormányzata címeréről kitűző készült, amelyet az identitástudat erősítése érdekében lehet felhasználni. A helyi német nemzetiségi önkormányzat is vásárolt már belőle, de fogytán van a készlet, ezért újabb 40 db-ot szükséges vásárolni, 250 Ft/db áron. A postaköltséggel együtt hozzávetőlegesen 15.000,- Ft biztosítása indokolt.
· A Petőfi Sándor Általános Iskola német nemzetiségi nyelvet tanuló alsós osztályai részére német nemzetiségi napot szervez a húsvét előtti időszakra, amelynek témája a német húsvéti népszokások megismerése lesz. Az ehhez kapcsolódó költségekre 10.000,- Ft szükséges.
· A Deutsche Klubabend keretében belül, április 2-án felnőttek részére tartanak a német húsvéti népszokások felelevenítése témakörében összejövetelt, amelynek költségeire 15.000,- Ft biztosítása válik szükségessé.

· Húsvétkor a nemzetiségi önkormányzat vendége lesz a németországi testvérváros, Stadtlengsfeld női focicsapata. A testvérvárosi kapcsolatok ápolása céljára 15.000,- Ft-ot kér biztosítani.

A Német Nemzetiségi Önkormányzat testülete megvitatta az elnök által felvázoltakat, majd egyhangú szavazással a következő határozatokat hozta:

16/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 20.000,- Ft-ot biztosít a Német Zeneszerzők estjének megrendezése költségeinek fedezetére a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

17/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának nagy hangsúlyt fordít a német identitástudat erősítésére, a gyökerek megismerésére, ezért Családfakutatók Körének megalakítását kezdeményezi és felkéri az elnököt a szükséges intézkedések megtételére.

18/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 27.000,- Ft+ÁFA összeget biztosít a Petőfi Sándor Általános Iskola részére annak érdekében, hogy a német nemzetiségi nyelvet tanuló diákjai 2012. március 30-án Kiskunhalason megrendezésre kerülő német nemzetiségi kulturális találkozón részt vehessenek, és német nyelven előadják az  Aladdin és a csodalámpa című mesét. Az utazási költséget a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott „Egyéb működési célú kiadások”, támogatásértékű kiadások előirányzat terhére biztosítja.

A támogatás kizárólag írásbeli szerződés alapján folyósítható.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről a támogatási szerződésben foglaltaknak megfelelően gondoskodjon.

19/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete az identitástudat erősítése érdekében 15.000,- Ft-ot biztosít a Magyarországi Németek Országos Önkormányzata címeréről készült 40 db kitűző megvásárlására, 250 Ft/db áron, a felmerülő postaköltséggel együtt, a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

20/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 10.000,- Ft-ot biztosít a Petőfi Sándor Általános Iskola német nemzetiségi nyelvet tanuló alsós osztályai részére német nemzetiségi napot megszervezésére, amelynek témája a német húsvéti népszokások megismerése. A rendezvény költségeinek fedezetét a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

21/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 15.000,- Ft-ot biztosít a Petőfi Sándor Általános Iskola német nemzetiségi nyelvet tanuló alsós osztályai részére német nemzetiségi nap megszervezésére, amelynek témája a német húsvéti népszokások megismerése. A rendezvény költségeinek fedezetét a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

22/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 15.000,- Ft-ot biztosít a felnőttek részére megrendezésre kerülő Deutsche Klubabend soron következő alkalmára, amelynek témája a német húsvéti népszokások megismerése. A rendezvény költségeinek fedezetét a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére biztosítja.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

23/2012. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzatának testülete 15.000,- Ft-ot biztosít a Stadtlengsfeldből érkező női focicsapat látogatásával összefüggő költségek fedezetére a Német Nemzetiségi Önkormányzat 2012. évi költségvetéséről szóló, módosított 3/2012. sz. Német Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

További kérdés, hozzászólás hiányában az elnök az ülést 8,00 órakor bezárta.

